
Ymateb i Ymchwiliadau Tlodi y Pwyllgor 
Cydraddoldeb, Llywodraeth Leol a Chymunedau 


Gwneud i'r economi weithio i'r rheini sydd ag incwm 
isel (Mehefin 2017) 


Cyflwyniad 


1.1... Mae Cyngor at Bopeth Cymru yn croesawu'r cyfle i ddarparu tystiolaeth 
ysgrifenedig i'r Pwyllgor Cydraddoldeb, Llywodraeth Leol a Chymunedau i 
helpu i lywio ei ymchwiliad diweddaraf i dlodi - 'Gwneud i'r economi weithio 
i'r rheini sydd ag incwm isel'. 


Byddem yn croesawu'r cyfle hefyd i drafod unrhyw un o'r meysydd a 
grybwyllir yn y papur hwn gyda'r Pwyllgor. 


1.2 Mae Cyngor ar Bopeth yn elusen annibynnol, a sefydlwyd ym 1939, sy'n 
cwmpasu Cymru a Lloegr. Yng Nghymru, mae gennym rwydwaith o 19 
Cyngor ar Bopeth lleol, sydd i gyd yn elusennau unigol ac sy'n cael eu staffio 
gan bron i 800 o wirfoddolwyr a staff ymroddedig. 


Rydym yn dymchwel y rhwystrau i gyngor drwy fynd i leoedd lle mae pobl ein 
hangen fwyaf, a darparu cyngor o dros 375 o leoliadau cymunedol yng 
Nghymru, ynghyd â chynnig gwasanaethau dros y ffôn ac ar-lein. 


1.3. Rhwng 2016 a 2017, llwyddodd Cyngor ar Bopeth lleol yng Nghymru i helpu 
dros 114,000 o bobl gyda mwy na 436,000 o broblemau - gyda 
budd-daliadau a chredydau treth (4296 o bob problem) a dyledion (3096 o bob 
problem) yn achosi'r gofid mwyaf. Roedd y meysydd cyngor cyffredin eraill yn 
cynnwys gwasanaethau a gallu ariannol; cyflogaeth a thai. 


Roedd bron i hanner yr holl gleientiaid a gynorthwywyd yn 2016 i 2017 (49%) 
yn anabl neu roedd ganddynt gyflwr iechyd hirdymor (o'i gymharu â 
chyfartaledd y boblogaeth o 2396). Mae dadansoddiad mewnol wedi dangos 
hefyd bod oddeutu dwy ran o dair o'n cleientiaid yng Nghymru'n byw o 
dan y llinell dlodi. 


Mae Cyngor ar Bopeth yn cyfrannu at fywiogrwydd economïau lleol drwy: 


e hyfforddi 2,800 o gynghorwyr gwirfoddol newydd bob blwyddyn 
ledled Cymru a Lloegr, ynghyd â channoedd yn fwy o wirfoddolwyr i 
ysgwyddo rolau amrywiol eraill. Bob blwyddyn, mae 3090 o'r 
gwirfoddolwyr sy'n ein gadael yn ein gadael am waith cyflogedig, 
addysg bellach neu gyfleoedd hyfforddiant eraill 

e mynd i'r afael â'r rhwystrau i waith cyflogedig fel digartrefedd, dyled 
heb ei rheoli a phroblemau perthynas drwy ein gwaith cynghori. Mae 
hyn yn seiliedig ar anghenion unigol yn hytrach na dull un ateb sy'n 
addas i bawb, gan ddarparu'r mathau gwahanol a phriodol o gymorth 
sydd eu hangen ar bobl ar wahanol adegau yn ystod eu hoes 

e_ rhoi cipolwg heb ei ail ar economïau lleol drwy dystiolaeth a gesglir o'n 
gwaith cynghori, sy'n ein helpu i feithrin dealltwriaeth o'r rhwystrau i 
waith ynghyd â'r anawsterau y mae llawer o bobl yn eu hwynebu pan 
yn ddi-waith neu'n cael trafferth cael dau ben llinyn ynghyd ar incwm 
isel. 


Cynllun cyflogadwyedd a strategaeth economaidd Llywodraeth 
Cymru 


2.1 


2.2 


Yn yr adran hon o'n hymateb, rydym yn canolbwyntio'n benodol ar yr 
elfennau canlynol o'r cylch gorchwyl: rhyngweithio gyda Rhaglen Gwaith ac 
Iechyd Llywodraeth y DU a mynd i'r afael ag anghydraddoldebau 
economaidd rhwng gwahanol grwpiau o bobl. 


Mae bod mewn cyflogaeth reolaidd gyda thâl teg yn ffactor hollbwysig wrth 
gynyddu ffyniant a lleihau tlodi. Fodd bynnag, er bod economi'r DU yn 
dangos rhai arwyddion o wella, mae lefelau diweithdra yng Nghymru yn 
parhau'r uchaf ond un yn y DU '. Nid oes adferiad wedi bod mewn rhai 
ardaloedd ers dad-ddiwydiannu ac i bob diben mae natur y gyflogaeth sydd 
wedi cymryd lle diwydiant trwm i raddau helaeth, neu sy'n gyffredin yn y 
rhan fwyaf o ardaloedd gwledig, yn golygu bod llawer o'r rhai sy'n gweithio'n 
parhau i wynebu anawsterau ariannol. 


' Ystadegau Marchnad Lafur Rhanbarthol ONS (Ebrill 2017) 


2.3 


2.4 


2.5 


Dengys ymchwil ddiweddar gan Sefydliad Joseph Rowntree (URF)? bod y rhan 
fwyaf o'r rhai ar incwm isel yng Nghymru yn byw ar aelwydydd sy'n gweithio 
bellach. Mae sawl ffactor yn cyfrannu at y cynnydd mewn tlodi mewn 
gwaith: 


e cynnydd yn y teuluoedd sy'n gweithio'n rhan-amser (h.y. gweithwyr 
rhan-amser/hunangyflogedig) sy'n gyfran uwch o'r farchnad lafur na 
10 mlynedd yn ôl erbyn hyn 
gwaith afreolaidd/tymhorol 
contractau dim oriau 
cyflog llai na'r cyflog cyfartalog - y cyflogau wythnosol crynswth 
cyfartalog ar gyfer oedolion sy'n gweithio'n llawn amser yng Nghymru 
yw'r isaf ond un ymysg y 12 rhanbarth Lloegr a gwledydd y DU - 
£492.40 o'i gymharu â chyfartaledd y DU o £538.70”, 


Mae anoddach i rai grwpiau o bobl ddod o hyd i swyddi â chyflogau teg a/neu 
barhau neu ddatblygu yn y gwaith hefyd. Mae hyn yn cynnwys y rhai â 
nodweddion gwarchodedig. 


Mae menywod yn fwy tebygol na dynion o gael cyflogau isel (ac yn fwy 
tebygol o fod yn ennill llai na'r cyflog byw ^*). Mae hyn yn adlewyrchu'r 
sectorau y maent yn gweithio ynddynt fel arfer (gweinyddu cyhoeddus, 
addysg ac iechyd) a'r ffaith bod bron i dri chwarter yr holl weithwyr 
rhan-amser yng Nghymru (7396) yn fenywod”. 


Mae pobl anabl o oedran gweithio neu'r rhai sy'n byw gyda chyflyrau iechyd 
hirdymor yn llawer llai tebygol o fod mewn gwaith hefyd na phobl nad ydynt 
yn anabl neu'r rhai heb gyflyrau iechyd. 


Mae ein papur briffio diweddar ar ‘Gwaith ac Iechyd yng Nghymru’ yn tynnu 
sylw at rai o'r heriau di-rif y mae'r grŵp diwethaf yn eu hwynebu wrth chwilio 


am waith ac aros yno. 


e mae gan Gymru fwlch cyflogaeth iechyd ac anabledd o 36% - y 
bwlch cyfatebol yn y DU yw 3296 

e nid oes gan 69,000 o bobl anabl o oedran gweithio neu'r rhai â 
chyflyrau iechyd waith er eu bod am weithio 


2 ‘Prosperity without poverty', JRF (Tachwedd 2016) 

3 Ystadegau Llywodraeth Cymru, 'Arolwg blynyddol o oriau ac enillion' (Hydref 2016) 
4“Arolwg blynyddol o oriau ac enillion’, ONS (Tachwedd2016) 

> 'Y farchnad lafur ranbarthol: y prif ddangosyddion i Gymru’, ONS (Mai 2017) 


2.6 


2.7 


e gall maint y bwlch cyflogaeth iechyd ac anabledd ddibynnu ar ymhle y 
mae pobl yn byw a bydd hefyd yn fwy ar gyfer y rhai heb unrhyw neu 
ddim llawer o gymwysterau ac ar gyfer y rhai â chyflyrau penodol, fel 
problemau iechyd meddwl neu namau lluosog 

e mae pobl anabl yng Nghymru bron i dair gwaith yn fwy tebygol o 
adael eu swyddi na phobl nad ydynt yn anabl mewn unrhyw flwyddyn 
benodol. 


Nid yw llawer o bobl anabl sy'n gadael eu swyddi yn gallu gweithio mwyach 
ac felly'n anweithgar yn economaidd o reidrwydd, ond mae cyfran 
sylweddol (3096) yn dod yn ddi-waith ac yn dal i chwilio am waith ê, Mae hyn 
yn awgrymu bod angen gwneud newidiadau polisi a gwelliannau i 
ymddygiad cyflogwyr er mwyn rhoi gwell cefnogaeth i weithwyr anabl sydd 
am ddod o hyd i waith ac aros yn y gwaith. 


Yn ein hymateb i bapur gwyrdd diweddar Llywodraeth y DU, ar waith, 
iechyd ac anabledd ‘Improving Lives', mae Cyngor ar Bopeth wedi tynnu 
sylw at: 


e bwysigrwydd cael system fudd-daliadau ddibynadwy ac ymatebol i 
sicrhau bod gan bobl anabl o oedran gweithio a'r rhai â chyflyrau 
iechyd fynediad i incwm diogel, a'u bod yn gallu canolbwyntio ar eu 
hiechyd a chyflogaeth (gweler adran 4 hefyd) 

e yr angen i ymestyn a hyrwyddo cynlluniau cyfredol y DU fel 
Mynediad i Waith a Ffit i Weithio. Mae'r cymorth hwn yn y gwaith i'w 
groesawu ond nid oes cysylltiadau da rhyngddo ar y funud ag unrhyw 
ddarpariaeth arall ac mae'r ymwybyddiaeth ohono a'r nifer sy'n ei 
ddefnyddio yn isel. Dengys ymchwil Cyngor ar Bopeth â chyflogwyr' 
mai traean yr ymatebwyr (3396) yn unig sy'n 'gwybod llawer neu gryn 
dipyn' am Mynediad i Waith. Dylid cyfeirio mwy o bobl at y cynlluniau 
hyn drwy eu cyflogwyr, darparwyr gofal iechyd a hawliadau budd-dal 
anabledd 

e yr angen am ddull mwy amrywiol sy'n ystyried y rhwystrau 
demograffig ac amgylchiadol sy'n wynebu pobl anabl (fel byw mewn 
ardal gyda chyfraddau cyflogaeth isel neu feddu ar lai o gymwysterau), 
ynghyd ag amrywiaeth namau a chyflyrau iechyd. 


Credwn y dylai camau penodol yng Nghymru gynnwys Llywodraeth Cymru yn 
gweithio gyda'r Adran Gwaith a Phensiynau i wella llwybrau cyfeirio rhwng 
cyflogwyr a darparwyr gofal iechyd yng Nghymru i gynlluniau cymorth yn y 
gwaith sydd ar gael ledled y DU, fel Mynediad i Waith a Ffit i Weithio. 


$ Dadansoddiad Cyngor ar Bopeth o Arolwg y Gweithlu Llafur, Cymru a Lloegr o 2013-2015 
7 ComRes, Polling of employers, HR managers and line managers, Sampl 1108, Hydref 2016 

Mae pobl anabl oedran gweithio a'r rhai â chyflyrau iechyd sy'n gallu gweithio 
wedi'u nodi fel grŵp blaenoriaeth eisoes yng nghynllun cyflogadwyedd 
Llywodraeth Cymru a chroesewir hynny'n fawr. I raddau helaeth, mae'r 'dull 
mwy amrywiol' y cyfeirir ato uchod yn cael ei ddatblygu eisoes dan raglen 
Cymunedau am Waith Llywodraeth Cymru - mae'r rhai â chyflyrau iechyd 
sy'n cyfyngu ar waith wedi'u nodi fel un o'r grwpiau targed hefyd. Mae Cyngor 
ar Bopeth yn cefnogi amcanion Cymunedau am Waith i'r carn. Yn benodol, yr 
uchelgais i helpu'r rhai sydd bellaf o'r farchnad lafur ddatblygu i gyflogaeth 
gynaliadwy, a chydnabod er mwyn i'r cymorth fod fwyaf effeithiol bod angen 
iddo fod yn bersonol, ar sail anghenion unigol a'i ddarparu ar lefel leol - 
sydd i gyd yn nodweddion allweddol o'n darpariaeth cyngor ein hunain. 


Credwn fod hon yn sylfaen dda i adeiladu cynlluniau i gynyddu 
cyflogadwyedd yng Nghymru. Fodd bynnag, rydym yn cydnabod bod y 
rhaglen hon yn cael ei gwerthuso ar hyn o bryd a bydd angen ystyried 
unrhyw ganfyddiadau dilynol hefyd wrth i'r rhaglen fynd rhagddi. 


Mae sylfeini'r rhaglen Cymunedau am Waith yn dibynnu'n drwm hefyd ar 
bartneriaethau a strwythurau presennol sy'n seiliedig ar Cymunedau yn 
Gyntaf”. Fel y crybwyllir yn ein hymateb i ymchwiliad blaenorol y Pwyllgor i 
dlodi (Cymunedau yn Gyntaf: yr hyn a ddysgwyd), wrth i Cymunedau yn 
Gyntaf gael ei ddileu'n raddol mae'n rhaid bod yn ofalus ac osgoi unrhyw 
ganlyniadau anfwriadol a allai effeithio ar ddarpariaeth y rhaglen, yn enwedig 
o ran y berthynas sydd gan Prif Gyrff Cyflenwi Arweiniol â sefydliadau partner 
allweddol, gan gynnwys darparwyr cyngor arbenigol. 


Mae Cyngor ar Bopeth yn credu bod angen newid diwylliannol sylweddol a 
gwell dealltwriaeth ymysg cyflogwyr a rheolwyr o sut i gefnogi gweithwyr 
anabl. Mae hyn yn cynnwys meddwl am ffyrdd arloesol y gallant ailgynllunio 
swyddi, cynllunio eu polisïau salwch, adleoli gweithwyr ac ymdopi â gwahanol 
fathau o gyflyrau iechyd, yn enwedig iechyd meddwl a chyflyrau sy'n mynd a 
dod neu gyflyrau cudd. 


Fel rhan o'u cynllun cyflogadwyedd, dylai Llywodraeth Cymru weithio gyda 
chyflogwyr yng Nghymru - mawr a bach - i ddatblygu rhagor o wybodaeth a 
chanllawiau ar ffyrdd gwell o reoli gweithwyr gyda chyflyrau iechyd a llunio 
swyddi/polisïau ar gyfer gweithlu mwy cynhwysol. Dylai hyn gynnwys codi 
ymwybyddiaeth o'r cynllun Hyder Anabledd. Dim ond tua 200 o gyflogwyr 
yng Nghymru sydd wedi ymuno â'r cynllun hyd yma”. Mae cyflogwyr bach yn 
arbennig hefyd yn llai tebygol o fod yn ymwybodol o'r gefnogaeth sydd ar 


8 Gwerthuso'r Rhaglen Cymunedau yn Gyntyaf: Cam 1, Llywodraeth Cymru (Ebrill 2017) 
? Hyder Anabledd yr Adran Gwaith a Phensiynau - rhestr o gyflogwyr sydd wedi ymuno 
(diweddarwyd ddiwethaf ym mis Mawrth 2017) 


2.10 


2.11 

gael drwy gynlluniau DU gyfan fel Mynediad i Waith - ffynhonnell allweddol o 
gefnogaeth ariannol wrth wneud addasiadau ar gyfer gweithwyr anabl. 


Mae adroddiad Solutions for Equality and Growth Cyngor ar Bopeth yn tynnu 
sylw at werth ymgorffori arferion cydraddoldeb da i gyflogwyr a gweithwyr 


mewn unrhyw fusnes, gyda ffocws penodol ar fentrau bach a chanolig 
(BBaChau). Mae'r adroddiad yn nodi cyfres o atebion ymarferol i helpu 
BBaChau ddefnyddio'r dull hwn i sicrhau twf a gwireddu potensial gweithwyr. 
Byddem yn argymell bod Llywodraeth Cymru yn ystyried yr atebion hyn 
i'w helpu i lywio eu rhaglenni cymorth busnes. 


Mae tystiolaeth Cyngor ar Bopeth yn tynnu sylw hefyd at rôl bwysig cyngor 
wrth helpu i fynd i'r afael â rhwystrau i gyflogaeth. O ran pobl ddi-waith sy'n 
gofyn am ein cymorth, mae'r prif bryderon yn ymwneud â budd-daliadau, tai, 
materion cyflogaeth a dyledion sy'n achosi problemau. Tan i'r problemau hyn 
gael eu datrys neu eu lleihau mewn rhyw ffordd, gall chwilio am waith 
ymddangos fel tasg amhosibl yn aml. 


Mae ymyriadau cyngor yn helpu i hybu'r economi leol hefyd drwy greu 
incwm ychwanegol ar gyfer ein cleientiaid drwy sicrhau budd-daliadau y mae 
ganddynt hawl iddynt, datrys eu problemau dyledion neu gael trefn ar 
broblem fel defnyddiwr. Yn 2016 i 2017, roedd hyn yn cyfateb i enillion 
ariannol o dros £76 miliwn ledled Cymru, a dileu gwerth oddeutu £30 
miliwn o ddyledion neu drefnu ad-daliadau. Mae astudiaethau achos 
enghreifftiol o'r ffordd y mae Cyngor ar Bopeth yn cefnogi gwell 
cyflogadwyedd yn yr Atodiad. 


Yn fwy cyffredinol, gall rhwystrau ychwanegol i weithio gynnwys diffyg sgiliau 
a chymwysterau priodol, mynediad gwael i drafnidiaeth gyhoeddus a gofal 
plant fforddiadwy, neu ymdopi â chyfrifoldebau gofal eraill. 


Bydd angen i unrhyw strategaeth economaidd fod yn drawsbynciol ac yn 
gydgysylltiedig ag unrhyw gamau gweithredu, polisïau a rhaglenni sy'n cael 
eu datblygu gan adrannau eraill o Lywodraeth Cymru, gan gynnwys rhaglenni 
trechu tlodi (e.e. Teuluoedd yn Gyntaf, Dechrau'n Deg), gwaith sy'n cael ei 
ddatblygu gan Fyrddau Iechyd Cyhoeddus i ddatblygu cynlluniau llesiant lleol, 
a gwaith arall cysylltiedig i gyflawni nodau Deddf Llesiant Cenedlaethau'r 
Dyfodol (Cymru) a Deddf Gwasanaethau Cymdeithasol a Llesiant (Cymru). 


Cynyddu diogelwch gwaith yng Nghymru 


3.1 


3.2 


3.3 


3.4 


Awgryma dadansoddiadau Cyngor ar Bopeth bod 270,000 o bobl yng 
Nghymru mewn rhyw fath o waith anniogel, sy'n cyfateb i 19% o bawb sy'n 
gweithio”, Mae natur barhaus gwaith anniogel yn gadael llawer o aelwydydd 
mewn risg barhaus o sioc economaidd, a methu cynllunio ar gyfer y dyfodol. 


Mae gwaith ac incwm rheolaidd yn hollbwysig i gael ymdeimlad o 
ddiogelwch. Datgelodd arolwg DU gyfan diweddar gan Cyngor ar Bopeth bod 
diogelwch incwm cyn bwysiced i bobl â'i lefel gyffredinol. Ystyriwyd bod 
diogelwch incwm yn bwysicach na lleoliad y swydd, neu'r cyfleoedd am 
ddyrchafiad. Dywedodd y rhan fwyaf o bobl bod incwm sefydlog yn cynyddu 
cynhyrchiant a'u teyrngarwch tuag at gyflogwyr, a'u helpu i ymdopi â straen. 


Datgelodd ein hymchwil hefyd bod rhai grwpiau yn fwy tebygol o brofi 
anniogelwch swydd - o ran eu hincwm ac o ran cyflogaeth yn fwy cyffredinol: 


e Mae pobl mewn sefydliadau llai 29% yn llai tebygol o fod â swydd ag 
incwm sefydlog. 

e Mae gweithwyr rhan-amser 22% yn llai tebygol o allu rhagweld 
patrymau shifft ac oriau gwaith. 


Mae dadansoddiad pellach gan Cyngor ar Bopeth yn archwilio sut gall 
diogelwch swydd fodoli yn y byd gwaith modern. Fel y crybwyllir yn adran 2, 
yn y blynyddoedd diwethaf rydym wedi gweld newid cyflym yn y ffordd 
rydym yn deall cysyniadau gwaith a thâl. Mae gweithlu'r DU yn fwyfwy 
amrywiol a symudol - mae mwy o bobl yn gweithio i'w hunain bellach, drwy 
asiantaethau a gydag oriau amrywiol. Prif fudd y newid hwn yw mwy o 
hyblygrwydd - i gyflogwyr a gweithwyr. Fodd bynnag, mae cymhlethdod 
cynyddol y farchnad lafur yn creu risgiau hefyd - yn enwedig o ran y 
diogelwch incwm sydd mor bwysig i bobl. Gall opsiynau cyflogaeth 
cyfyngedig olygu bod pobl yn gorfod bodloni ar waith nad yw'n cynnig y 
diogelwch sydd ei angen arnynt. Mae pobl mewn swyddi anniogel yn debygol 
o ennill llai o arian a gweithio oriau hirach. 


Yn Cyngor ar Bopeth, rydym yn gweld gweithwyr a'u cyflogwyr yn cael 
anhawster deall eu hawliau a'u cyfrifoldebau hefyd, ac mae llawer 
ohonynt wedi'u datblygu mewn cyd-destun marchnad lafur gwahanol iawn. 


19 Dadansoddiad o Arolwg Marchnad Lafur ONS, Chwefror - Ebrill 2017. Mae 1.4 miliwn o bobl yn 
gweithio yng Nghymru. Rydym yn ystyried bod gweithiwr yn anniogel os yw unrhyw un o'r canlynol 
yn berthnasol: contract dim oriau; contract dros dro; gwaith asiantaeth; gweithio mwy nag 8 awr o 
oramser â thâl yr wythnos; gweithio patrymau shifft amrywiol. 


3.5 

Yng Nghymru, helpodd Cyngor ar Bopeth bron i 11,000 o bobl gyda mwy na 
17,000 o broblemau cysylltiedig â chyflogaeth yn ystod 2016 i 2017. Y 
problemau mwyaf cyffredin yw tâl a hawliau, diswyddo a thelerau ac amodau 
cyflogaeth. Dengys ein data y gall triniaeth wael gan gyflogwyr a/neu 
wahaniaethu yn y gwaith fod yn fwy cyffredin i rai grwpiau o bobl hefyd. Pobl 
anabl neu rai â chyflwr iechyd sy'n fwy tebygol o fod angen cymorth gyda 
phroblemau tâl a hawliau neu broblemau diswyddo na phobl nad ydynt yn 
anabl neu rai heb gyflwr iechyd. Mae materion sy'n ymwneud ag absenoldeb 
salwch, tâl salwch a diswyddo annheg yn fwy cyffredin ymysg y grŵp hwn. 
Mae menywod hefyd yn fwy tebygol na dynion o chwilio am gymorth gyda 
thelerau ac amodau cyflogaeth, tâl a hawliau, datrys anghydfod, a hawliau fel 
rhieni a gofalwyr. 


Am faterion cyflogaeth y rhoddir y rhan fwyaf o gyngor drwy ein prosiect 
Cyngor Gwahaniaethu Cymru gyfan ', gan gyfrif am oddeutu thri chwarter 
o'r holl achosion a welir (983 cleient). Mae astudiaeth achos enghreifftiol 
yn yr Atodiad. Mae'r gwasanaethau a ddarperir drwy'r prosiect hwn yn 
cynnwys gwasanaethau gwaith achos llawn (o'r gŵyn gychwynnol i 
gynrychiolaeth bosibl mewn tribiwnlys) a chronfa ffi tribiwnlys. Bydd y gronfa 
hon yn talu ffioedd ymlaen llaw i sicrhau bod gan gleientiaid fynediad i 
gyfiawnder (yn amodol ar brawf teilyngdod). Yna, efallai y bydd ffioedd yn 
cael eu hadennill wrth i achosion gael eu setlo neu eu datrys a gellir eu 
hailgylchu. 


I lawer o bobl, mae ceisio cael unioni camwedd drwy'r system dribiwnlys 
wedi bod yn rhy ddrud yn y blynyddoedd diwethaf. Mae newidiadau i ffioedd 
tribiwnlys cyflogaeth a gyflwynwyd yn 2013 wedi arwain at ostyngiad 
sylweddol mewn hawliadau. Bellach, gall hawlwyr wynebu costau o hyd at 
£1,200 i ddwyn achos math B gerbron tribiwnlys (fel diswyddo annheg neu 
wahaniaethu). Ers cyflwyno'r ffioedd hyn, mae nifer yr hawliadau tribiwnlys 
cyflogaeth wedi gostwng 6996, tra bod nifer yr hawliadau gwahaniaethu wedi 
gostwng dros 80%. Nid mater o orfodi hawliau yn unig yw hyn, ond mae 
hefyd yn cyfyngu ar ddatblygiad cyfraith achosion y gall cyfraith 
cyflogaeth addasu drwyddi i gyd-destunau sy'n newid. Mae Cyngor ar Bopeth 
wedi gweld cynnydd o 200% mewn ymweliadau â'n tudalennau gwefan 
tribiwnlys cyflogaeth ers 2013 hefyd. 


Mae ein hymchwil a'n dealltwriaeth yn awgrymu y gallai newidiadau mewn 
nifer o feysydd allweddol helpu i sicrhau bod marchnad lafur sy'n gynyddol 
hyblyg yn cynnig manteision i gyflogwyr a gweithwyr. Rydym yn galw ar 
Lywodraeth newydd y DU i: 


11 Mae'r prosiect Cyngor Gwahaniaethu yn rhan o'n Prosiect Cyngor Rheng Flaen ehangach a gyllidir 
gan Lywodraeth Cymru Mae'n cael ei redeg o 2 'ganolfan cyngor arbenigol' Cyngor ar Bopeth lleol - 
Casnewydd (sy'n cwmpasu'r Canolbarth a'r De) a Sir y Fflint (sy'n cwmpasu'r Gogledd). 


3.8 


Gyfuno gorfodaeth mewn un Awdurdod Gwaith Teg pwerus a all fynd 
i'r afael â chyflogwyr sy'n torri'r rheolau 

Ei gwneud yn ofynnol i gwmnïau mawr gyhoeddi gwybodaeth ar faint 
o staff sydd ganddynt ar wahanol fathau o gontractau, er mwyn annog 
cyflogwyr i ddarparu swyddi mwy diogel 

Pennu uchafswm o £50 ar gyfer ffioedd Tribiwnlys Cyflogaeth fel nad 
yw pobl sy'n cael eu trin yn annheg gan eu cyflogwr yn methu cael 
mynediad i gyfiawnder 

Diffinio hunangyflogaeth yn y gyfraith i atal cyflogwyr rhag 
camfanteisio ar weithwyr a chyfyngu ar eu hawliau, gan gynnwys 
mynediad i'r isafswm cyflog, tâl gwyliau a salwch, a rhoi gwell bargen i 
bobl hunangyflogedig drwy roi seibiant rhieni cyfartal i weithwyr 
cyflogedig iddynt ac ymestyn ymrestru'n awtomatig ar gyfer pensiwn. 


Mae angen i rôl Llywodraeth y DU a Llywodraeth Cymru adlewyrchu amodau 
newidiol y farchnad lafur. Er nad yw llawer o'r materion uchod wedi'u 
datganoli, dylai Llywodraeth Cymru adolygu'r dulliau ysgogi sydd ganddi i 
lywio'r farchnad lafur yng Nghymru. Gallai hyn gynnwys: 


ymdrechion i ddenu swyddi mwy medrus, gyda chyflogau teg i Gymru, 
law yn llaw â gwell cymorth i fusnesau llai, lleol. 

parhau i fabwysiadu polisïau caffael sy'n rhoi gofynion ar gyflenwyr 
sector cyhoeddus Cymru i weithredu'n fwy moesegol a bod yn fwy 
cyfrifol 

hyrwyddo'r Cod Ymarfer newydd ar gyfer Cyflogaeth Foesegol mewn 
Cadwyni Cyflenwi yn sector cyhoeddus Cymru (sydd i'w groesawu'n 
fawr), a monitro cydymffurfiaeth â'r cod yn rheolaidd ar ôl iddo ennill 
ei blwyf 

mynd ati'n frwd i annog busnesau a sefydliadau eraill sydd wedi'u lleoli 
yng Nghymru i ddilyn y cod uchod 

helpu pob busnes i addasu ei arferion i ddenu a chefnogi gweithwyr 
mewn mathau amrywiol o gyflogaeth (e.e. gwneud gwell defnydd o 
dechnoleg mewn meysydd fel rheoli rotas a shifftiau i roi mwy o 
reolaeth i weithwyr) 

sicrhau bod pob cyflogwr yn cael mwy o wybodaeth a hyfforddiant ar 
eu dyletswyddau dan y gyfraith a sut i gefnogi gweithwyr yn briodol a 
gyda chydymdeimlad 

sicrhau bod polisi gofal plant yn helpu'r rhai ar gontractau cyflogaeth 
nad ydynt yn rhai safonol, a 

sicrhau bod seilwaith trafnidiaeth priodol a fforddiadwy ar waith i 
helpu pobl i gael mynediad i'r gweithle. 


Rôl budd-daliadau lles 


4.1 


4.2 


4.3 


Gall ymdrin ag incwm ansicr neu annigonol a achosir gan broblemau 
budd-daliadau ac oedi ei gwneud yn llawer anoddach i bobl ganolbwyntio ar 
waith neu chwilio am waith, yn enwedig os ydynt yn ymdopi â chyflwr iechyd 
hefyd. 


Yn gynyddol yn ystod y pum mlynedd diwethaf, problemau sy'n gysylltiedig â 
budd-daliadau yw'r maes problemau mwyaf y mae pobl yn gofyn am 
gymorth gan Cyngor ar Bopeth yn eu cylch. Yn 2016 i 2017, helpodd Cyngor 
ar Bopeth lleol yng Nghymru bron i 55,000 o bobl gyda bron i 182,500 o 
broblemau budd-daliadau (4296 o'r holl broblemau). Mae'r problemau 
mwyaf cyffredin yn ymwneud â'r ddau brif fudd-dal anabledd, sef taliadau 
annibyniaeth personol (PIP) a lwfans cyflogaeth a chymorth (ESA). 


Yn ystod 2016 i 2017, cynorthwywyd dros 28,000 o bobl yng Nghymru 
gennym naill ai gyda'u hawliad PIP neu ESA - cynnydd o 24% ers y flwyddyn 
flaenorol. Roedd hyn yn cynnwys helpu mwy na 10,200 o bobl i herio/apelio 
penderfyniad PIP neu ESA - cynnydd o 34% ers 2015 i 2016. 


Mae un o'r diwygiadau mwyaf erioed i'r system fudd-daliadau - Credyd 
Cynhwysol (UC) i'w gyflwyno'n raddol ar raddfa llawer mwy yn ystod y 
misoedd nesaf hefyd. Mae UC yn cymryd lle chwe budd-dal prawf modd 
mewn gwaith ac allan o waith yn raddol. Amcangyfrifir y bydd dros 7 miliwn 
o deuluoedd (28% o'r holl deuluoedd sy'n gweithio) yn derbyn UC erbyn 
gorffen ei gyflwyno yn 2022. Bydd y ffordd y bydd y budd-dal hwn yn cael ei 
hawlio a'i dalu'n golygu addasiadau sylweddol i lawer o'r bobl hyn. 


Fel un o'r darparwyr cyngor mwyaf yn y DU, mae Cyngor ar Bopeth mewn 
sefyllfa unigryw i fonitro gweithrediad UC. Ers dechrau cyflwyno 'gwasanaeth 
llawn' UC yn raddol ym mis Mai 2016, rydym wedi datblygu rhaglen fonitro 
benodol. 


Yn ystod 2016 i 2017, helpodd Cyngor ar Bopeth lleol ledled Cymru a Lloegr 
bron i 29,300 o bobl (bron i 1,500 yng Nghymru), gyda dros 45,800 o 
broblemau'n ymwneud â'r UC (bron i 2,300 yng Nghymru). Rydym yn gweld 
cynnydd o chwarter i chwarter mewn pobl sy'n gofyn am gymorth hefyd 
- mae nifer y cleientiaid CU wedi cynyddu 16496 ers 2015 i 2016, tra bod nifer 
y problemau UC wedi cynyddu 17596. 


Gellir egluro'r cynnydd mewn problemau yn rhannol yn sgil cyflwyno'r 
gwasanaeth UC 'llawn' yn raddol, gyda rhai cleientiaid a oedd angen cymorth 
gyda budd-daliadau etifeddiaeth yn y gorffennol, bellach angen cymorth 
gydag UC. Fodd bynnag, mae cymariaethau gydag ymholiadau UC mewn 


A.A 


4.5 


ardaloedd gwasanaeth 'byw” (lle mae Credyd Cynhwysol ond ar gael ar gyfer 
hawliadau cymharol syml gan geiswyr swyddi sengl), yn dangos cynnydd 
anghymesur yn nifer cyffredinol y cleientiaid budd-daliadau cyffredinol 
mewn ardaloedd gwasanaeth UC 'llawn'. Mae dadansoddiad cychwynnol yn 
dangos ein bod yn debygol o gael cynnydd o 5% o leiaf mewn cleientiaid ar 
draws y gwasanaeth Cyngor ar Bopeth wrth i'r gwasanaeth UC 'llawn' gael ei 
gyflwyno. Mae hyn ar adeg lle mae llawer o'n gwasanaethau cyngor lleol dan 
bwysau sylweddol yn barod. 


Mae ein tystiolaeth o Loegr (a Chymru yn awr)” yn awgrymu bod llawer o 
broblemau o ran gweithredu UC ar hyn o bryd, ynghyd â heriau llunio 
polisi mwy cymhleth. 


Er ein bod yn cefnogi'r egwyddorion cadarn y mae'r budd-dal hwn wedi'i 
seilio arnynt (h.y. symleiddio'r system fudd-daliadau; gwneud y broses o 
bontio i waith yn haws a gwneud i weithio dalu ffordd), mae angen mynd i'r 
afael â'r materion hyn cyn cyflymu'r broses o gyflwyno'r gwasanaeth UC 
'llawn' yn ddiweddarach eleni. Byddwn yn darparu dadansoddiad llawn o'n 
tystioliaeth yn ein hadroddiad UC sydd i'w gyhoeddi yn gynnar ym mis 
Gorffennaf (byddwn yn anfon copi o'r adroddiad hwn at y Pwyllgor unwaith 
y bydd ar gael). 


Mae gofalu bod pobl yn gallu cael budd-daliadau yn ddibynadwy ac yn 
gyflym yn hollbwysig i gefnogi pobl i ddod o hyd i waith neu aros mewn 
cyflogaeth. Er bod llawer o'r cyfrifoldeb polisi mewn perthynas â'r system 
fudd-daliadau yn nwylo Llywodraeth y DU, bydd yr effaith y mae newidiadau 
budd-daliadau yn ei chael ar hawlwyr yng Nghymru yn parhau i effeithio ar 
ddarpariaeth nifer o bolisïau a strategaethau allweddol Llywodraeth Cymru. 
Mae hyn yn cynnwys rhaglenni lleihau tlodi a gwaith i gynyddu 
cyflogadwyedd, ynghyd â chamau sy'n cael eu cymryd fel rhan o Strategaeth 
Cynhwysiant Ariannol Cymru a'i Chynllun Cyflenwi - gan gynnwys galw 
cynyddol posibl ar y Gronfa Cymorth Dewisol, ynghyd â chymhwysedd i 
dderbyn budd-daliadau a chynlluniau eraill ( a geir yn sgil derbyn rhai 
budd-daliadau eraill fel prydau ysgol am ddim)' y Cynllun Gweithredu 
Gwybodaeth a Chyngor, a pholisi'n ymwneud â gostyngiad yn y dreth gyngor. 
Bydd angen i gamau i gefnogi pobl drwy unrhyw newidiadau a'u cynorthwyo i 
ymdopi â'r pontio o fudd-daliadau presennol i rai newydd barhau, ynghyd â 
chamau i liniaru unrhyw effeithiau negyddol posibl. 


Mae Cyngor ar Bopeth yn galw ar Lywodraeth y DU i: 


12 Sir y Fflint oedd yr ardal awdurdod lleol gyntaf yng Nghymru i roi gwasanaeth 'llawn' ar waith ym 
mis Ebrill 2017 


e Wella asesiadau meddygol ar gyfer PIP ac ESA, er mwyn i bobl gael y 
cymorth ariannol sydd ei angen arnynt y tro cyntaf 

e_ Rhoi diwedd ar asesiadau dilynol ar gyfer budd-daliadau anabledd ar 
gyfer pobl gyda chyflwr difrifol gydol oes i osgoi straen diangen a 
sicrhau incwm diogel 

e_ Lleihau'r cyfnod o aros 6 wythnos am y Credyd Cynhwysol (UC) fel nad 
yw pobl yn cael eu gadael heb arian i ddwyn dau ben llinyn ynghyd 

e Adfer a chryfhau cymhelliant pobl i weithio gyda UC drwy sicrhau bod 
pobl yn cadw mwy o'r hyn y maent yn ei ennill wrth i'w horiau neu 
gyflog gynyddu 

e Ymestyn cwmpas Cymorth Cynhwysol i sicrhau bod pobl sy'n hawlio 
UC i yn cael y cyngor sydd ei angen arnynt i reoli eu harian ac ymdrin 
ag unrhyw broblemau yn y broses o wneud cais. 


Am ragor o wybodaeth am yr ymateb hwn, cysylltwch â: 
Lindsey Kearton 
Swyddog Polisi 


Cyngor ar Bopeth Cymru 
Llinell uniongyrchol: 03000 231 392 


E-bost: Lindsey.Kearton6citizensadvice.org.uk 


Atodiad: 


Astudiaethau achos gwella cyflogadwyedd: 
Cyngor ar Bopeth Sir Benfro 


Rhwng 2014 a 2016, darparodd Cyngor ar Bopeth Sir Benfro raglen o 
weithgareddau hyfforddiant a dysgu digidol i gynyddu cyflogadwyedd pobl drwy 
Gronfa Cymorth Hyblyg yr Adran Gwaith a Phensiynau (mae'r cyllid hwn wedi 
dirwyn i ben ers hynny). Nod y rhaglen oedd cefnogi pobl a oedd yn ddi-waith yn yr 
hirdymor a'r rhai a oedd bellaf o'r farchnad lafur. Cafodd ei rhoi ar waith mewn 
canolfannau gwaith a llyfrgelloedd lleol ledled Sir Benfro. 


Roedd y rhaglen yn cynnwys: 

e Rheoli a chefnogi Clybiau Gwaith mewn 5 Llyfrgell ledled y sir. Roed y 
gweithgareddau yn amrywio o ddysgu sut i ddefnyddio technoleg ddigidol, 
chwilio am swyddi yn effeithiol ar-lein; defnyddio'r e-bost ac ysgrifennu CV a 
llythyrau eglurhaol, yn dibynnu ar ofynion yr hawliwr. Cyfeiriwyd hawlwyr at y 
gwasanaeth gan staff yr Adran Gwaith a Phensiynau, neu roeddynt yn gallu 
defnyddio gwasanaeth 'galw heibio'. 

e Roeddynt hefyd yn helpu hawlwyr i chwilio am swyddi/cefnogi cymorthfeydd 
yn y tair canolfan gwaith leol, ac yn helpu staff canolfannau gwaith i fod yn 
fwy hyderus hefyd wrth ddefnyddio technoleg ddigidol i gefnogi hawlwyr. 

e Cynhaliwyd sesiynau hyfforddiant grŵp hefyd gyda hawlwyr ar naill ai 'Using 
Universal Job Match' neu 'Meeting your day 1 conditionality'. Roedd hyn yn 
helpu i atgyfnerthu ymrwymiad yr hawliwr ac yn darparu cyngor 
uniongyrchol ar chwilio am waith yn llwyddiannus. 


Yn ystod cyfnod o 12 mis, gwelwyd 881 o hawlwyr unigol a chynhaliwyd 2,713 o 
apwyntiadau gyda hawlwyr. Darparwyd 446 o glybiau swyddi a 126 o sesiynau 
hyfforddi, gan helpu hawlwyr i greu 554 o gyfrifon Universal Job Match a 252 o 
gyfrifon e-bost newydd. Cafodd y rhaglen ei chefnogi gan wirfoddolwyr, gyda 
chyfanswm o dros 701 o oriau yn ystod y flwyddyn. Os oedd y tîm digidol yn teimlo 
bod eu cleientiaid angen cymorth gyda materion eraill fel budd-daliadau, dyledion 
neu dai, roeddynt yn cael eu cyfeirio at brif swyddfa Cyngor ar Bopeth neu 
wasanaeth allgymorth ar gyfer cymorth pellach. 


Roedd hawlwyr a oedd yn mynychu clybiau swyddi, sesiynau hyfforddi neu 
apwyntiadau unigol yn cael eu hannog a'u cymell i chwilio am waith. Ynghyd â 
dysgu sgiliau newydd a chynyddu eu hyder, roeddynt yn dysgu sut i ddeall y byd 
gwaith, y gwahanol heriau wrth geisio cael gwaith, ac ymdrin â dulliau/gofynion 
ymgeisio anodd. Cyflawnwyd hyn i gyd mewn amgylchedd cefnogol, gyda staff 
Cyngor ar Bopeth profiadol wedi'u hyfforddi, gan alluogi hawlwyr i nodi eu 
rhwystrau eu hunain ac osgoi neu ddymchwel y rhwystrau hynny wrth eu pwysau. 


Derbyniwyd adborth cadarnhaol gan staff y ganolfan gwaith a hawlwyr - dywedodd 
9 o bob 10 hawliwr eu bod yn gallu ymdrin yn llawer gwell â chwilio am waith ar ôl y 
sesiynau a dywedodd yr un gyfran eu bod yn teimlo eu bod yn cael llawer mwy o 
gefnogaeth i chwilio am waith. 


Cyngor ar Bopeth Sir Ddinbych 
Advice Works 


Mae'r prosiect 'Advice Works' yn cael ei redeg gan Cyngor ar Bopeth Sir Ddinbych ac 
yn cael ei gyllido gan y Gronfa Cynhwysiant Gweithredol. Mae'r Gronfa'n cael ei 
rheoli gan Gyngor Gweithredu Gwirfoddol Cymru ac yn cael ei chefnogi gan gyllid 
gan y Cronfeydd Strwythurol a Buddsoddi Ewropeaidd. Ei nod yw lleihau 
anweithgarwch economaidd yng Nghymru a gwella cyflogadwyedd pobl 
ddifreintiedig sydd bellaf o'r farchnad lafur. 


Mae prosiect Cyngor ar Bopeth Sir Ddinbych yn brosiect elfen 2 lle maent wedi 
ymrwymo i ddarparu cyflogaeth â chymorth i 14 o gyfranogwyr sy'n 25 oed neu'n 
hŷn; o aelwydydd di-waith yn y sir; ac sydd naill ai'n ddiwaith yn yr hirdymor, neu'n 
anweithgar yn economaidd. Maent wedi lleoli rhai cyfranogwyr yn allanol ac mae 
rhai yn gweithio ar eu safleoedd nhw eu hunain. Mae cyfranogwyr yn gweithio 
mewn amgylcheddau cefnogol i ddatblygu eu sgiliau a'u hyder. Maent yn derbyn 
hyfforddiant hefyd i wella eu cyflogadwyedd a thuag at themâu trawsbynciol y 
prosiect sef lleihau tlodi a chynhwysiant cymdeithasol, hyrwyddo cyfle cyfartal ac 
annog datblygu cynaliadwy. Y prif amcan yw y bydd 60% o gyfranogwyr yn sicrhau 
cyflogaeth tymor hirach drwy gymryd rhan yn y prosiect 'Advice Works'. Hyd yma, 
ym mhrosiect rhagddo'n llwyddiannus. 


OPUS 


Mae Cyngor ar Bopeth Sir Ddinbych yn cyfrannu'n frwdfrydig at Brosiect OPUS 
hefyd sy'n cael ei redeg gan Gyngor Sir Ddinbych ac mae'r awdurdod lleol wedi 
tynnu cyllid Ewropeaidd i lawr i ddarparu hyfforddiant sgiliau cyflogadwyedd. Mae 
Cyngor ar Bopeth wedi datblygu perthynas waith dda â'r awdurdod lleol ar y 
prosiect cyflogadwyedd hwn a rhai blaenorol. Maent yn darparu cyllid cyfatebol i 
gynnal gwiriadau uchafu incwm ynghyd â chyfrifiadau 'ar eu hennill' ar gyfer y rhai 
hynny sy'n ystyried cyflogaeth ar ôl cwblhau eu hyfforddiant gyda'r prosiect OPUS. 


Astudiaeth achos cyngor ar wahaniaethu 
Cyngor ar Bopeth Casnewydd 


Cafodd ein cleient ddiagnosis canser y prostad ac yn y lle cyntaf roedd yn credu nad 
oedd yn ymosodol felly daliodd ati i weithio tan ei lawdriniaeth. Dim ond bryd 
hynny y cymerodd absenoldeb salwch ac fe gafodd ganiatâd gan y meddyg i fod i 
ffwrdd o'r gwaith rhwng mis Mai 2016 a mis Tachwedd 2016 pan ddywedodd ei 
feddyg teulu ei fod yn ddigon iach i ddychwelyd. Pan siaradodd â Rheolwr 
Gyfarwyddwr y cwmni a rhoi'r nodyn salwch iddo, clywodd “na fyddai dychwelyd 
mor syml â hynny”, ni fyddai'n cael ei yswirio gan eu hyswiriant ac nad oedd ei 
lawdriniaeth “yn debyg i dynnu dant”. 


Yn dilyn hyn, cafodd ei gyfeirio at wasanaeth iechyd galwedigaethol gan y Rheolwr 
Gyfarwyddwr a phenderfynodd yntau hefyd ei fod yn ffit, ond roedd y cleient yn 
parhau i gael ei atal rhag dychwelyd i'r gwaith. Cafodd Dâl Salwch Statudol fel 
arwydd o ewyllys da, er ei fod yn ffit i weithio, tan iddo dderbyn rhybudd diswyddo 
ym mis Rhagfyr. Roedd y cleient eisoes wedi cyflwyno llythyr mewn ymateb i'r dewis 
i'w ddiswyddo pan ofynnodd i Cyngor ar Bopeth am gymorth. Helpodd Cyngor ar 
Bopeth iddo gofrestru am gymodi cynnar, gan baratoi ei hawliad ar gyfer Tribiwnlys 
Cyflogaeth (cyflwynwyd ET1, adolygwyd ET3, cynhaliwyd gwrandawiad 
rhagarweiniol ar y ffôn, adolygwyd datganiad tyst ac ati) a thrafodwyd setliad o 
£10,000 yn llwyddiannus a geirda ffeithiol drwy gytundeb COT3. Roedd y cleient yn 
hapus iawn gyda'r canlyniad. 


